KOMENTE DHE REKOMANDIME 
MBI RAPORTIN E MONITORIMIT PËR VITIN 2021 PËR PROKURORINË E PËRGJITHSHME
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjatë vitit 2021, Prokuroria e Përgjithsme ka realizuar qëllimin e programit i cili është “Rritja, forcimi dhe zhvillimi i kapaciteteve menaxhuese për një planifikim, menaxhim dhe administrim të politikave dhe strategjive në fushën e drejtësisë si dhe menaxhimi me efektivitet të fondeve buxhetore”.
II. Karakteristika kryesore të performancës së shpenzimeve
Në fund të vitit 2021, situata në lidhje me realizimin e shpenzimeve të buxhetit, krahasuar me planin e vitit 2021, sipas të dhënave të gjeneruara nga SIFQ, paraqitet si më poshtë:
                                                                                           në  000/lekë
	
	Emërtimi
	Plani për vitin 2021
	Fakti për vitin  2021
	% e realizimit

	1.
	Shpenzime personeli
	1,745,000
	1,721,828
	98.7%

	2.
	Shpenzime të tjera korrente
	373,032
	364,695
	97.8%

	3.
	Shpenzime Kapitale 
	180,000
	160,093
	88.9%

	
	TOTALI
	2,298,032
	2,246,617
	97.8%


Pra siç shikohet nga të dhënat e tabelës së mësipërme shpenzimet të buxhetit për këtë institucion, janë realizuar me rreth 98% kundrejt planit të vitit 2021 me ndryshime. Ndërsa shpenzimet korrente janë realizuar në masën 99% të planit vjetor, shpenzimet për investime janë realizuar me rreth 89%. 
III. Informacion mbi volumin dhe madhësinë e ndryshimit të buxhetit
Për Buxhetin e Prokurorisë së Përgjithshme për vitin 2021, situata në lidhje me ndryshimet në planifikim gjatë kësaj periudhe, paraqitet në tabelën e mëposhtme:

në  000/lekë
	Programet
	Buxheti fillestar 2021
	Buxheti me ndryshime
	Diferenca

	
	(1)
	(2)
	(3=2-1)

	Planifikim, Menaxhim, Administrim
	2,420,000
	2,298,032
	-121,968


Ndryshimet e planit përgjatë periudhës kanë ndodhur për shkak të akordimeve të fondit të veçantë si dhe në zbatim të Aktit Normativ nr.34, datë 03.12.2021 “Për disa ndryshime në Ligjin Nr. 137/2020, “Për buxhetin e vitit 2021”, të ndryshuar”
IV.  Krahasimi i të dhënave faktike, të raportit të Institucionit me të dhënat e thesarit, për të njëjtën periudhë raportuese.
në  000/lekë
	Programet
	Shpenzime korrente
	Shpenzime kapitale
	Totali i shpenzimeve

	
	PP
	Thesari
	Dif.In-Thesar
	PP 
	Thesari
	Dif.In-Thesar
	PP
	Thesari
	Dif.In-Thesar

	Planifikim, Menaxhim, Administrim
	2,086,524
	2,086,524
	-
	160,093
	160,093
	-
	2,246,617
	2,246,617
	-


Ashtu sikurse paraqitur në tabelën e mësipërme, të dhënat e përdorura nga Prokuroria e Përgjithshme për përgatitjen e raportit të monitorimit të shpenzimeve vitin 2021, përputhen plotësisht me të dhënat e nxjerra nga sistemi i thesarit.
Nga të dhënat e Sistemit Informatik Financiar të Qeverisë si dhe nga raportimi i institucionit, konstatojmë se për Prokurorinë e Përgjithshme janë realizuar të ardhura jashtë limitit në vlerë 380 mijë lekë.
V. Komente dhe rekomandime

· Vlerësojmë që përmbajtja e anekseve është paraqitur sipas formateve të përcaktuara në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”. 
· Lidhur me përdorimin e informacionit të siguruar nga sistemi AFMIS vihet re se:
· Nuk është plotësuar raporti nr. 16, në modulin BPPM lidhur me sasinë faktike të produkteve.  
· Vlerësojmë se objektivat e paraqitur në anekset e Raportit të Monitorimit nuk përputhen me objektivat e paraqitura në sistemin AFMIS.
VI.  Publikimi
Raporti i Monitorimit për vitin 2021, është publikuar në faqen zyrtare të Prokurorisë së Përgjithsme.
Linku:
https://www.pp.gov.al/Dokumente/Raporte_per_Monitorimin_e_Performances/

